Document ID: 32005R0546

KOMISIJAS REGULA (EK) Nr. 546/2005
(2005. gada 8. aprīlis),
ar ko pielāgo Eiropas Parlamenta un Padomes Regulu (EK) Nr. 437/2003 attiecībā uz ziņotājvalsts kodu piešķiršanu un groza Regulu (EK) Nr. 1358/2003 par saraksta ar Kopienas lidostām atjaunināšanu
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 27. februāra Regulu (EK) Nr. 437/2003 par statistikas pārskatiem attiecībā uz pasažieru, kravu un pasta gaisa pārvadājumiem (1) un jo īpaši tās 10. pantu,
tā kā:
(1)
Atbilstoši Regulas (EK) Nr. 437/2003 10. pantam Komisijai jānosaka kārtība, kādā pielāgo Regulas pielikumos iekļautās specifikācijas.
(2)
Ir jāizveido saraksts ar Kopienas lidostām, kurās nenotiek neregulāra komerciāla satiksme, un jānosaka atkāpes dalībvalstīm, kuras 2004. gada 1. maijā iestājās Eiropas Savienībā. Turklāt jauno dalībvalstu kodi jāpievieno tiem, kas norādīti III pielikumā Regulai (EK) Nr. 1358/2003, ar ko īsteno Regulu (EK) Nr. 437/2003 un pielāgo tās I un II pielikumu.
(3)
Ir jāatjaunina saraksts ar Kopienas lidostām un Regulas Nr. 1358/2003 I pielikumā paredzētās atkāpes saskaņā ar minētajā pielikumā noteiktajiem noteikumiem.
(4)
Tādēļ attiecīgi jāgroza Regulas (EK) Nr. 437/2003 un Nr. 1358/2003.
(5)
Šajā regulā noteiktie pasākumi ir saskaņā ar Statistikas programmu komitejas atzinumu,
IR PIEŅĒMUSI ŠO REGULU.
1. pants
I pielikumu Regulai (EK) Nr. 437/2003, kas grozīta ar Regulu (EK) Nr. 1358/2003, pielāgo saskaņā ar šās regulas I pielikumu.
2. pants
Regulas (EK) Nr. 1358/2003 I pielikumu groza saskaņā ar šīs regulas II pielikumu.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 8. aprīlī

Labels: 12
8
15